**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE INIŢIALĂ**

**19.04.2024**

Urmare a notificării depuse de **Asociația de Proprietari „Forest-Ilva” din cadrul Ocolului Silvic „Valea Ilvei”**,cu sediul în localitatea Lunca Ilvei, str. Grănicerilor, nr. 174, judeţul Bistriţa-Năsăud, privind prima versiune a planului: **Revizuire „Amenajamentul Silvic al fondului forestier proprietate privată aparținând Asociației de Proprietari „Forest-Ilva”, județul Bistrița-Năsăud, UP II Rodna”**, în UAT - urile Rodna, Șanț și Maieru, județul Bistrița-Năsăud*,* fond forestier administrat de Ocolul Silvic „Valea Ilvei”, solicitare înregistrată la Agenţia pentru Protecţia Mediului Bistrița cu nr. 15133/19.12.2023, ultima completare cu nr. 5245/17.04.2024, în baza:

- H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;

- O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;

- H.G. nr. 1076/2004 privind stabilirea procedurii de realizare a evaluării de mediu pentru planuri şi programe;

- H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;

- O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 17.04.2024,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide că planul: Revizuire „Amenajamentul Silvic al fondului forestier proprietate privată aparținând Asociației de Proprietari „Forest-Ilva”, județul Bistrița-Năsăud, UP II Rodna”**, în UAT - urile Rodna, Șanț și Maieru, județul Bistrița-Năsăud,

**titular**: **Asociația de Proprietari „Forest-Ilva” din cadrul Ocolului Silvic „Valea Ilvei”**,cu sediul în localitatea Lunca Ilvei, str. Grănicerilor, nr. 174, judeţul Bistriţa-Năsăud,

**în scopul aprobării:** Revizuirii Amenajamentului Silvic,

***nu necesită evaluare de mediu și nu necesită evaluare adecvată urmând a fi supus procedurii de adoptare fără aviz de mediu.***

**Motivele care au stat la baza luării deciziei etapei de încadrare sunt:**

**a)** amenajamentul **nu conține proiectele enumerate în anexa nr. 1 sau 2** la Legea nr. 292/2018 privind evaluarea impactului anumitor proiecte publice și private asupra mediului;

**b)** proiectul este amplasat parțial în RONPA0005 Parcul Național Munții Rodnei, ROSCI0125 și ROSPA0085 Munții Rodnei.

***Prezentare generală***

*Suprafaţa fondului forestier cuprinsă în Amenajamentul silvic al fondului forestier proprietate privată aparținând Asociației „Forest-Ilva” - proprietari persoane fizice, este de* ***159,19 ha****, suprafață situată integral pe teritoriul județului Bistrița-Năsăud, în raza UAT-urilor Rodna, Maieru și Șanț.*

*Amenajamentul silvic al UP II Rodna s-a elaborat pentru o perioadă de 10 ani, 2016 – 2025.*

*Amenajamentul Silvic al fondului forestier aparținând persoanelor fizice din cadrul asociației "FOREST ILVA- U.P.I Someș Ilva și U.P. II Rodna a parcurs procedura conform prevederilor H.G. nr. 1076/2004 privind stabilirea procedurii de realizare a evaluării de mediu pentru planuri și programe și a fost obținut Decizia nr. 764/05.12.2017.*

*Prin gruparea arboretelor în cadrul aceluiaşi tip de categorii funcţionale, pentru care sunt indicate măsuri silviculturale similare, au rezultat următoarele tipuri funcţionale:*

|  |  |  |  |
| --- | --- | --- | --- |
| ***Tipul de categorie funcţională*** | ***Categorii funcţionale*** | ***Ţeluri de gospodărire*** | ***Suprafaţa*** |
| ***ha*** | ***%*** |
| *TII* | *1-2A* | *protecţia terenului şi solului* | *44,11* | *27* |
| *TIV* | *1-2L* | *păduri cu funcţie de protecţie a solului* | *9,07* | *6* |
| *1-5L* | *păduri cu funcții de protecție și producție* | *2,90* | *2* |
| *TVI* | *2-1B* | *păduri cu funcții de producție* | *103,11* | *65* |
| ***Total*** | ***159,19*** | ***100*** |

*TII – păduri cu funcţii speciale de protecţie situate în staţiuni cu condiţii grele sub raport ecologic, precum şi arboretele în care nu este posibilă sau admisă recoltarea de masă lemnoasă, impunându-se numai lucrări speciale de conservare;*

*TIV – păduri cu funcţii speciale de protecţie pentru care sunt admise pe lângă grădinărit şi cvasigrădinărit şi alte tratamente, cu impunerea unor restricţii speciale de aplicare;*

*TVI - păduri cu funcţii de producţie şi protecţie la care se poate aplica întreaga gamă a tratamentelor prevăzute în normele tehnice, potrivit condiţiilor ecologice si sociale.*

*Repartiţia suprafeţelor pe grupe şi categorii funcţionale:*

|  |  |
| --- | --- |
| *Grupa, subgrupa şi categoria funcţională* | *Suprafaţa* |
| *Cod* | *Denumirea* | *ha* | *%* |
| ***Grupa I – Păduri cu funcţii speciale de protecţie*** |
| ***1.2*** | ***Păduri cu funcţii de protecţie a terenurilor şi solurilor*** | ***53,18*** | ***33*** |
| *1.2A* | *Păduri situate pe stâncării, pe grohotişuri, pe terenuri cu eroziune în adâncime, pe terenuri cu înclinare mai mare de 35g (TII)* | *44,11* | *27* |
| *1.2L* | *Pădurile situate pe terenuri cu substraturi litologice foarte vulnerabile la eroziuni şi alunecări, (TIV)* | *9,07* | *6* |
| ***1.5*** | ***Păduri de interes ştiinţific şi de ocrotire a genofondului şi ecofondului forestier*** | ***2,90*** | ***2*** |
| *1.5L* | *Păduri cuprinse în siturile Natura 2000, ROSCI0125 Munţii Rodnei (TIV)* | *2,90* | *2* |
| ***TOTAL GRUPA I*** | ***56,08*** | ***35*** |
| ***Grupa II - Păduri cu funcţii de producţie şi protecţie*** |
| *1.B* | *Păduri destinate să producă arbori groşi de calitate superioară pentru lemn de cherestea (TVI)* | *103,11* | *65* |
| ***TOTAL GRUPA A II A*** | ***103,11*** | ***65*** |
| ***TOTAL U.P. II RODNA*** | ***159,19*** | ***100*** |

*Structura posibilităţii pădurii (produse principale, conservare, produse secundare, tăieri de igienă):*

|  |  |  |  |
| --- | --- | --- | --- |
| *Specificări* | *Suprafaţa(ha)* | *Volum(mc)* | *Posibilitatea anuală pe specii (mc/an)* |
| *Totală* | *Anuală* | *Total* | *Anual* | *MO* | *FA* | *CA* | *TE* | *DT* | *PAM* |
| *Produse principale* | *25,53* | *2,55* | *5253* | *525* | *248* | *213* | *13* | *26* | *19* | *6* |
| *Tăieri de conservare* | *15,75* | *1,58* | *647* | *65* | *8* | *54* |  |  | *3* |  |
| *Produse secundare* | *33,08* | *3,30* | *1473* | *147* | *139* | *5* | *1* |  | *2* |  |
| *Tăieri de igienă* | *82,44* | *82,44* | *578* | *58* | *21* | *34* | *1* |  | *2* |  |
| ***Total U.P. II*** | ***156,8*** | ***89,87*** | ***7951*** | ***795*** | ***416*** | ***306*** | ***15*** | ***26*** | ***26*** | ***6*** |

*Obiectivele social-economice stabilite pentru UP II Rodna, concretizate în servicii de protecţie şi sociale:*

|  |  |  |
| --- | --- | --- |
| *Nr. crt* | *Grupa de obiective şi servicii* | *Denumirea obiectivului de protejat sau a serviciilor de realizat* |
| *1* | *Protecţia terenurilor și a solului* | *Protejarea terenurilor vulnerabile la eroziune: stâncării, grohotișuri, terenuri cu eroziune în adâncime, terenuri cu înclinare mai mare de 350; protecţia terenurilor alunecătoare.* |
| *2* | *Protecția apelor și solului* | *Regularizarea debitelor din rețeaua hidrografică și protecția împotriva viiturilor și colmatarii albiilor prin retenția apei în arborete și sol, reducerea scurgerii de suprafață și a eroziunii* |
| *2* | *Produse lemnoase* | *Producția de masă lemnoasă și alte produse ale pădurii în cantități și sortimente optime* |
| *3* | *Alte produse în afara lemnului* | *Vânat, fructe de pădure, ciuperci comestibile, plante medicinale, etc.* |

***Prin amenajamentul silvic s-au propus următoarele lucrări silvo-tehnice:***

***\*Tratamentul tăierilor progresive*** *s-a propus pentru toate formaţiile forestiere existente în cadrul unităţii de producţie inclusiv în molidişurile pure, rărite din diverse cauze şi cu seminţişuri viabile, care pot fi dirijate spre tipul natural fundamental de pădure prin promovarea seminţişului natural. Tratamentul se va executa pe o suprafaţă de 25,83 ha preconizându-se un volum de 5253 mc. Intensitatea intervenţiei este de 203 mc/ha. Perioada de regenerare adoptată este de 10 - 20 ani. Pentru arboretele cu o singură intervenţie în deceniu, lucrările vor fi aplicate în funcţie de anii de fructificaţie şi de evoluţia seminţişului, urmate de lucrări de împădurire şi îngrijirea seminţişului. Pentru arboretele cu două intervenţii în deceniu, cum sunt unităţile amenajistice cu punere în lumină şi racordare, prima intervenţie va fi executată în prima parte a deceniului, iar cea de-a doua intervenţie va fi executată spre sfârşitul deceniului.*

*În funcţie de starea arboretelor şi stadiul regenerării s-au propus următoarele tipuri de tăieri:*

*- tăieri progresive de însămânţare în u.a. 281 (1.39 ha) - arboret cu consistenţa 0,6, cu seminţiş slab instalat pe 0,2S; acestea vor fi urmate de lucrări de mobilizare a solului pentru a facilita instalarea regenerării naturale;*

*- tăieri progresive de punere în lumină în u.a. 26, 27, 28, 266B, 938B (10.36 ha), arborete cu consistenţa 0,4 - 0,6 şi seminţiş utilizabil instalat pe 0,2S – 0,5S; acestea vor fi urmate de lucrări de descopleşire a seminţişului, pentru a facilita dezvoltarea regenerării naturale;*

*- tăieri progresive de punere în lumină şi racordare în u.a. 116A, 142, 939 (4.5 ha), arborete cu consistenţa 0,4 - 0,5 şi seminţiş utilizabil instalat pe 0,2S - 0,6S; tăierile de punere în lumină vor fi urmate de lucrări de descopleşire a seminţişurilor, pentru a facilita dezvoltarea regenerării naturale; tăierile de racordare se vor efectua spre finele deceniului, după asigurarea regenerării naturale pe 70 – 80 % din suprafaţă şi vor fi urmate de receparea seminţişurilor sau tinereturilor vătămate, de lucrări de împădurire pentru completarea regenerării naturale şi de lucrări de îngrijire a culturilor nou create, până la atingerea stării de masiv;*

*- tăieri progresive de racordare în u.a 18, 25B, 71, 72 (9.58 ha), arborete cu consistenţa 0,3 şi seminţiş utilizabil instalat pe 0,3S – 0,7S; acestea se vor efectua spre finele deceniului, după asigurarea regenerării naturale pe 70 – 80 % din suprafaţă şi vor fi urmate de receparea seminţişurilor sau tinereturilor vătămate, de lucrări de împădurire pentru completarea regenerării naturale şi de lucrări de îngrijire a culturilor nou create, până la atingerea stării de masiv.*

 *Acest tratament permite promovarea speciilor valoroase, cu provenienţe locale sau aclimatizate, asigură continuitatea pădurii, menţinerea solului acoperit şi condiţii mai bune, economic şi ecologic, pentru regenerarea arboretelor. S-a propus pentru toate formaţiile forestiere existente în cadrul unităţii de producţie inclusiv în molidişurile pure, rărite din diverse cauze şi cu seminţişuri viabile, care pot fi dirijate spre tipul natural fundamental de pădure prin promovarea seminţişului natural. Perioada de regenerare adoptată este de 10 - 30 ani. Pentru arboretele cu o singură intervenţie în deceniu, lucrările vor fi aplicate în funcţie de anii de fructificaţie şi de evoluţia seminţişului, urmate de lucrări de împădurire şi îngrijirea seminţişului.*

*Pentru arboretele cu două intervenţii în deceniu, cum sunt unităţile amenajistice cu punere în lumină şi racordare, prima intervenţie va fi executată în prima parte a deceniului, iar cea de-a doua intervenţie va fi executată spre sfârşitul deceniului.*

***\*Tăieri de conservare****: aici se vor executa un complex de lucrări care în final au ca scop asigurarea unei bune regenerări a arboretelor prin protejarea şi îngrijirea nucleelor de regenerare existente, realizarea unor arborete cu structuri orizontale şi verticale corespunzătoare, diversificate, apropiate de tipul grădinărit, care asigură o protecţie maximă a terenurilor şi solurilor, un echilibru ecologic ridicat, precum şi condiţii bune de dezvoltare a vânatului şi aspect estetic deosebit.*

***\*Degajările****: se vor executa în stadiul de desiş, urmărindu-se diminuarea proporţiei speciilor cu valoare economică scăzută şi favorizând astfel speciile valoroase .*

*\*****Curăţiri****: se vor executa în arboretele ajunse în stadiul de nuieliş-prăjiniş, cu consistenţa plină (0,9-1,0), de 5–30 ani. Prin curăţiri se va urmări în continuare promovarea speciilor valoroase, extrăgându-se exemplarele de valoare economică scăzută, precum şi exemplarele din speciile de bază cu creşteri reduse sau cu defecte tehnologice. Intervenţiile se vor face în aşa fel încât consistenţa să nu scadă sub 0,8 şi fără a se crea ochiuri fără vegetaţie forestieră. Vârsta medie a u.a. prevăzute la curăţiri este de 17 ani, consistenţa medie 0,9.*

***\*Răriturile****: se vor executa în stadiul de dezvoltare păriş-codrişor, promovându-se în continuare speciile şi exemplarele valoroase. Concomitent cu aceste lucrări se vor extrage şi eventualii preexistenţi, fără însă a crea goluri în arboret. În ceea ce priveşte răriturile, în plan s-au inclus arboretele de 20 - 65 ani, având consistenţa 0,8 – 1,0 ce vor fi parcurse cu una sau două intervenţii în deceniu. S-au prevăzut rărituri şi în unele arborete cu consistenţa de 0,8 în care, proiectantul a apreciat în teren că, în perioada de aplicare a amenajamentului, acestea îşi pot împlini consistenţa (lucrările au fost, de regulă, propuse doar pe procent din suprafaţa totală, din cauza consistenţei actuale neuniforme).*

***\*Tăierile de igienă*** *se fac ori de câte ori este nevoie, în toate arboretele care le reclamă, dar pentru cele incluse în planuri decenale de recoltare (planul de recoltare a produselor principale, de conservare, sau de îngrijire), volumul recoltat va fi contabilizat la tăierile respective şi nu la tăieri de igienă.*

*Suprafaţa de parcurs anual cu lucrări de îngrijire a arboretelor este:*

 *- degajări: 0,04 ha;*

 *- curăţiri: 0,06 ha;*

 *- rărituri: 3,24 ha;*

 *- tăieri de igienă: 82,44 ha.*

*Volumele ce se vor extrage anual din parcurgerea acestor suprafeţe sunt:*

*- rărituri: 147 m3/an;*

 *- tăieri de igienă: 58 m3/an.*

***Măsuri de gospodărire a arboretelor cu funcţii speciale de protecţie***

*În aceste arborete nu se pot executa decât lucrări de îngrijire, tăieri de igienă şi lucrări (tăieri) de conservare. Volumul de masă lemnoasă ce urmează a se extrage prin aceste lucrări din u.a. care sunt incluse în S.U.P.”M” este estimativ, la fel şi volumul de extras pe specii. Lucrările de îngrijire prevăzute a se executa în cadrul arboretelor încadrate în S.U.P.”M” se vor executa după aceleaşi criterii, dar cu restricţiile de rigoare. În perspectivă, pentru asigurarea şi creşterea eficacităţii funcţionale, în gospodărirea acestor arborete se vor urmări următoarele recomandări generale:*

*- menţinerea cât mai mult posibil a solului acoperit cu vegetaţie forestieră, prin asigurarea şi îngrijirea regenerării naturale, eventuale completări în ochiuri, menţinerea subarboretului, etc.;*

*- realizarea unor arborete cu structuri orizontale şi verticale corespunzătoare, diversificate, apropiate de tipul grădinărit, care asigură o protecţie maximă a terenurilor şi solurilor, un echilibru ecologic ridicat, condiţii bune de dezvoltare a vânatului şi un aspect estetic deosebit;*

*- efectuarea corespunzătoare a lucrărilor de îngrijire, cu intensităţi adecvate rolului funcţional atribuit;*

*- igienizarea corespunzătoare şi ori de câte ori este nevoie a arboretelor;*

*- prevenirea şi combaterea bolilor şi dăunătorilor;*

*- combaterea fenomenelor antropice care perturbă echilibrul ecologic: poluarea, turismul necontrolat, păşunatul, tăierile în delict, etc.*

*Măsuri de gospodărire a arboretelor supuse regimului de conservare deosebită - S.U.P. „M” sunt propuse în pădurile zonate pentru protecţia terenurilor şi solurilor (categoria 2A – păduri situate pe stâncării, pe grohotişuri, pe terenuri cu eroziune în adâncime, pe soluri cu înclinare mai mare de 35 de grade.*

*Lucrările prevăzute în aceste arborete sunt rărituri, tăieri de igienă şi tăieri de conservare. Cu tăieri de conservare se vor parcurge arboretele care au ajuns la vârste la care efectul protectiv începe să scadă, vârste aproximativ egale cu vârsta exploatabilităţii de la arboretele în producţie plus 10 ani.*

*Tăieri de conservare sunt prevăzute în u.a. : 4, 5, 125, 126, 218B, 254, 614, 617A, 617B, 671B, 671C, 671D (tabelul 12.1.2. partea a-II-a); aici se vor executa un complex de lucrări care în final au ca scop asigurarea unei bune regenerări a arboretelor prin protejarea şi îngrijirea nucleelor de regenerare existente, realizarea unor arborete cu structuri orizontale şi verticale corespunzătoare, diversificate, apropiate de tipul grădinărit, care asigură o protecţie maximă a terenurilor şi solurilor, un echilibru ecologic ridicat, precum şi condiţii bune de dezvoltare a vânatului şi aspect estetic deosebit.*

 ***Lista unităților amenajistice incluse în Planurile decenale de recoltare a masei lemnoase și operațiunile silviculturale propuse prin amenajamentul silvic, respectiv lucrările rămase de realizat până la expirarea acestuia, 31.12.2025:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *UP* | *Ua* | *Lucrări prevăzute conform amenajamen-tului* | *Suprafața de parcurs (ha)* | *Volum de extras (mc)* | *Lucrări realizate până la revizuirea amenajamentului**(31.12.2023)* | *Volum extras până la revizuirea amenaja- mentului (mc)* | *Lucrări rămase de realizat până la expirarea amenajamen-tului (31.12.2025)* | *Volum rămas de extras până la expirarea amenaja- mentului**31.12.2025*  |
| *II-Rodna* | *18* | *Progresive racordare/ împăduriri* | *2,49* | *456* | *Progresive racordare parțial/0,29 ha Accidentale și igienă* | *67* | *Progresive racordare/ împăduriri* | *389* |
| *II-Rodna* | *25B* | *Progresive racordare/ împăduriri* | *4,19* | *956* | *Progresive racordare parțial/2,35 ha* | *526* | *Progresive racordare/ împăduriri* | *430* |
| *II-Rodna* | *26* | *Progresive punere in lumina* | *1,73* | *331* | *Progresive punere in lumina partial/0,24 ha Igiena* | *21* | *Progresive punere în lumină* | *310* |
| *II-Rodna* | *27* | *Progresive punere în lumină* | *1,14* | *155* | *Accidentale si Igiena* | *11* | *Progresive punere în lumină* | *144* |
| *II-Rodna* | *28* | *Progresive punere în lumină* | *6,05* | *706* | *Progresive punere in lumina partial/1,32 ha* | *162* | *Progresive punere în lumină* | *544* |
| *II-Rodna* | *71* | *Progresive racordare/ împăduriri* | *2,71* | *591* | *Progresive racordare/ partial/1,58 ha impaduriri* | *360* | *Progresive racordare/ împăduriri* | *231* |
| *II-Rodna* | *72* | *Progresive racordare/ împăduriri* | *0,19* | *42* | *Progresive racordare* | *51* | *\** | *0* |
| *II-Rodna* | *116A* | *Progresive punere în lumină/ racordare/ împăduriri* | *2,28* | *645* | *Progresive punere în lumină parțial/1,57 ha Accidentale și igienă* | *207* | *Progresive punere în lumină/ racordare/ împăduriri* | *438* |
| *II-Rodna* | *142* | *Progresive racordare/ împăduriri* | *0,23* | *55* | *\** | *0* | *Progresive racordare/ împăduriri* | *55* |
| *II-Rodna* | *266B* | *Progresive punere în lumină* | *0,9* | *102* | *Progresive punere în lumină* | *101* | *Igienă* | *1* |
| *II-Rodna* | *281* | *Progresive însămânțare* | *1,39* | *121* | *Progresive însămânțare parțial/1,18 ha Igienă* | *82* | *Progresive însamănșare* | *39* |
| *II-Rodna* | *938B* | *Progresive punere în lumină* | *0,54* | *77* | *Progresive punere în lumină Accidentale și Igiena* | *134* | *\** | *0* |
| *II-Rodna* | *939* | *Progresive punere în lumină/ racordare/ împăduriri* | *1,99* | *1,016* | *Progresive punere în lumină/ racordare/ împăduriri Accidentale* | *747* | *\** | *0* |
| ***TOTAL Tăieri de Regenerare (produse principale)*** | ***25,83*** | ***5.253*** | ***\**** | ***2.469*** | ***\**** | ***2.581*** |
| *II-Rodna* | *4* | *Tăieri de Conservare* | *2,46* | *165* | *Tăieri de Conservare partial/0,11 ha* | *4* | *Tăieri de Conservare* | *161* |
| *II-Rodna* | *5* | *Tăieri de Conservare* | *3,58* | *108* | *Accidentale* | *12* | *Tăieri de Conservare* | *96* |
| *II-Rodna* | *125* | *Tăieri de Conservare* | *3,09* | *48* | *Tăieri de Conservare partial/ 2,84 ha Accidentale si Igiena* | *60* | *\** | *0* |
| *II-Rodna* | *126* | *Tăieri de Conservare* | *0,07* | *9* | *\** | *0* | *Tăieri de Conservare* | *9* |
| *II-Rodna* | *218B* | *Tăieri de Conservare* | *0,37* | *47* | *Taieri de Conservare partial/0,27 ha* | *32* | *Tăieri de Conservare* | *15* |
| *II-Rodna* | *254* | *Tăieri de Conservare* | *0,53* | *17* | *\** | *0* | *Tăieri de Conservare* | *17* |
| *II-Rodna* | *614* | *Tăieri de Conservare* | *0,74* | *22* | *\** | *0* | *Tăieri de Conservare* | *22* |
| *II-Rodna* | *617A* | *Tăieri de Conservare* | *0,83* | *105* | *Tăieri de Conservare parțial/ 0,40 ha Accidentale si Igiena* | *56* | *Tăieri de Conservare* | *49* |
| *II-Rodna* | *617B* | *Tăieri de Conservare* | *2,72* | *81* | *Taieri de Conservare partial/1,42 ha* | *44* | *Tăieri de Conservare* | *37* |
| *II-Rodna* | *671B* | *Tăieri de Conservare* | *1,00* | *33* | *\** | *0* | *Tăieri de Conservare* | *33* |
| *II-Rodna* | *671C* | *Tăieri de Conservare* | *0,26* | *9* | *Tăieri de Conservare* | *8* | *Igienă* | *1* |
| *II-Rodna* | *671D* | *Tăieri de Conservare* | *0,10* | *3* | *Tăieri de Conservare* | *3* | *\** | *0* |
| ***TOTAL Taieri de Conservare*** | ***15,75*** | ***647*** | ***0*** | ***219*** | ***0*** | ***440*** |
| *II-Rodna* | *7A* | *Tăieri de ingrijire/ Rărituri* | *0,72* | *34* | *Rărituri/0,11ha**Igienă* | *7* | *Rărituri* | *27* |
| *II-Rodna* | *7B* | *Tăieri de ingrijire/ Rărituri* | *0,45* | *20* | *Accidentale* | *6* | *Rărituri* | *14* |
| *II-Rodna* | *10* | *Tăieri de ingrijire/ Rărituri* | *0,6* | *27* | *Rărituri/0,4 ha* | *18* | *Rărituri* | *9* |
| *II-Rodna* | *11* | *Tăieri de ingrijire/ Rărituri* | *3,09* | *139* | *Rărituri/1,09 ha Accidentale și Igiena* | *99* | *Rărituri* | *40* |
| *II-Rodna* | *12* | *Tăieri de ingrijire/ Rărituri* | *0,35* | *10* | *Rărituri/0,29 ha Accidentale și Igienă* | *41* | *\** | *0* |
| *II-Rodna* | *23A* | *Tăieri de ingrijire/ Rărituri* | *3,53* | *188* | *Rărituri/0,1 ha* | *5* | *Rărituri* | *183* |
| *II-Rodna* | *24* | *Tăieri de ingrijire/ Rărituri* | *1,3* | *68* | *Rărituri/1,3 ha* | *70* | *\** | *0* |
| *II-Rodna* | *118* | *Tăieri de ingrijire/ Rărituri* | *0,61* | *19* | *Igienă* | *3* | *Rărituri* | *16* |
| *II-Rodna* | *119C* | *Tăieri de ingrijire/ Rărituri* | *0,16* | *1* | *\** | *0* | *Rărituri* | *1* |
| *II-Rodna* | *119D* | *Tăieri de ingrijire/ Rărituri* | *0,4* | *13* | *Rărituri/0,4 ha Accidentale si Igiena* | *27* | *\** | *0* |
| *II-Rodna* | *209* | *Tăieri de ingrijire/ Rărituri* | *0,44* | *23* | *Rarituri/0,2 ha Igienă* | *13* | *Rărituri* | *10* |
| *II-Rodna* | *238* | *Tăieri de ingrijire/ Rărituri* | *0,18* | *2* | *Igienă* | *2* | *\** | *0* |
| *II-Rodna* | *261* | *Tăieri de ingrijire/ Rărituri* | *0,7* | *17* | *Igienă* | *8* | *Rărituri* | *9* |
| *II-Rodna* | *266A* | *Tăieri de ingrijire/ Rărituri* | *0,37* | *13* | *Rărituri/0,37 ha* | *17* | *\** | *0* |
| *II-Rodna* | *272* | *Tăieri de ingrijire/ Rărituri* | *0,17* | *6* | *Rărituri/0,17 ha*  *Igienă* | *7* | *\** | *0* |
| *II-Rodna* | *601* | *Tăieri de ingrijire/ Rărituri* | *0,89* | *44* | *Rărituri/0,89 ha* | *47* | *\** | *0* |
| *II-Rodna* | *603* | *Tăieri de ingrijire/ Rărituri* | *0,12* | *4* | *\** | *0* | *Rărituri* | *4* |
| *II-Rodna* | *604* | *Tăieri de ingrijire/ Rărituri* | *0,7* | *23* | *Rărituri /0,24ha* | *4* | *Rărituri* | *19* |
| *II-Rodna* | *605* | *Tăieri de ingrijire/ Rărituri* | *3,62* | *135* | *Rărituri /0,58ha*  *Accidentale* | *47* | *Rărituri* | *88* |
| *II-Rodna* | *606* | *Tăieri de ingrijire/ Rărituri* | *0,7* | *36* | *Rărituri /0,7 ha* | *37* | *\** | *0* |
| *II-Rodna* | *607* | *Tăieri de ingrijire/ Rărituri* | *1,28* | *70* | *Rărituri /0,69ha*  *Igiena* | *39* | *Rărituri* | *31* |
| *II-Rodna* | *615* | *Tăieri de ingrijire/ Rărituri* | *0,23* | *5* | *\** | *0* | *Rărituri* | *5* |
| *II-Rodna* | *671A* | *Tăieri de ingrijire/ Rărituri* | *2,31* | *129* | *\** | *0* | *Rărituri* | *129* |
| *II-Rodna* | *672* | *Tăieri de ingrijire/ Rărituri* | *3,87* | *217* | *Rărituri /0,3 ha Accidentale si Igiena* | *28* | *Rărituri* | *189* |
| *II-Rodna* | *213* | *Tăieri de ingrijire/ Rărituri* | *0,85* | *34* | *\** | *0* | *Rărituri* | *34* |
| *II-Rodna* | *216* | *Tăieri de ingrijire/ Rărituri* | *0,66* | *29* | *\** | *0* | *Rărituri* | *29* |
| *II-Rodna* | *217* | *Tăieri de ingrijire/ Rărituri* | *0,34* | *15* | *Rărituri /0,04ha* | *2* | *Rărituri* | *13* |
| *II-Rodna* | *218A* | *Tăieri de ingrijire/ Rărituri* | *0,28* | *8* | *Rărituri /0,28ha Accidentale si*  *Igiena* | *43* | *\** | *0* |
| *II-Rodna* | *221* | *Tăieri de ingrijire/ Rărituri* | *0,21* | *10* | *Rărituri /0,06ha* | *1* | *Rărituri* | *9* |
| *II-Rodna* | *222* | *Tăieri de ingrijire/ Rărituri* | *1,99* | *89* |  *Accidentale si Igiena* | *69* | *Rărituri* | *20* |
| *II-Rodna* | *223* | *Tăieri de ingrijire/ Rărituri* | *0,27* | *8* | *Rărituri /0,27ha Accidentale si*  *Igiena* | *41* | *\** | *0* |
| *II-Rodna* | *224* | *Tăieri de ingrijire/ Rărituri* | *0,15* | *3* | *\** | *0* | *Rărituri* | *3* |
| *II-Rodna* | *938A* | *Tăieri de ingrijire/ Rărituri* | *0,54* | *24* | *Rărituri /0,31ha*  *Igiena* | *16* | *Rărituri* | *8* |
| *II-Rodna* | *842A* | *Tăieri de ingrijire/ Rărituri* | *0,1* | *0* | *\** | *0* | *Rărituri* | *0* |
| *II-Rodna* | *842B* | *Tăieri de ingrijire/ Rărituri* | *0,26* | *8* | *Rărituri /0,26ha*  *Igiena* | *15* | *\** | *0* |
| *II-Rodna* | *29B* | *Tăieri de îngrijire/ Degajări/ Curățiri* | *0,50* | *0* | *Igienă* | *2* | *\** | *0* |
| *II-Rodna* | *119C* | *Tăieri de îngrijire/ Curățiri* | *0,16* | *1* | *\** | *0* | *Curățiri* | *1* |
| *II-Rodna* | *210* | *Tăieri de îngrijire/ Degajări/ Curățiri* | *0,24* | *0* | *\** | *0* | *Curățiri* | *0* |
| *II-Rodna* | *843* | *Tăieri de îngrijire/ Curățiri* | *0,12* | *1* | *\** | *0* | *Curățiri* | *1* |
| ***TOTAL Tăieri de îngrijire (Degajări/****Curățiri****/Rărituri)*** | ***33,46*** | ***1.473*** | ***0*** | ***714*** | ***0*** | ***892*** |
|  |  |  |  |  |  |  |  |  |
| *Cu tăieri de igienă au fost parcurse toate arboretele unde s-a impus realizarea acestor lucrări, recoltându-se un volum redus de masă lemnoasă (maxim 5 mc/hectar), acestea urmând să se realizeze și în continuare, până la expirarea amenajamentului (31.12.2025), dar numai acolo unde se impun astfel de lucrări, și cu extragerea unui volum redus de masă lemnoasă.* ***Lucrările de regenerare, de ajutorare a regenerării naturale şi de îngrijire a culturilor:****- au fost prevăzute, majoritar, tratamentele cu perioade medii-lungi de regenerare, care favorizează regenerarea naturală - tratamentul tăierilor progresive;* *- în vederea ajutorării regenerării naturale se vor face (acolo unde este necesar) unele lucrări, chiar dacă nu sunt evidenţiate în plan, cum ar fi: înlăturarea litierei groase, nedescompuse, de pe unele porţiuni din u.a., mobilizarea solului în zonele înţelenite, toate acestea cu scopul creării condiţiilor ajungerii seminţelor la sol;**- împăduririle şi eventualele completări se vor face cu material de provenienţă locală sau de la alţi producători, dar numai cu provenienţe valoroase şi certe şi cu respectarea strictă a zonelor de transfer;**- s-a dat prioritate speciilor cu valoare economică ridicată;**- puieţii folosiţi la împăduriri vor fi de provenienţă locală, pe cât posibil produşi în pepinierele cantonale, sau proveniţi din regiuni cu condiţii edafo – climatice similare; seminţele folosite la producerea puieţilor să fie recoltate din zonă, păstrându-se astfel caracterele ereditare ale arboretelor locale;**- ritmul împăduririlor va trebui să-l urmărească pe cel al tăierilor, dar cu respectarea perioadei optime pentru aceste lucrări;**- se va urmări realizarea cât mai repede posibil a stării de masiv;**- în culturile nou create (regenerări naturale, plantaţii, culturi mixte) se vor executa lucrările corespunzătoare stadiului de dezvoltare şi stării arboretelor respective (descopleşiri, depresaje, degajări etc.), ori de câte ori este necesar, cu respectarea Instructiunilor in vigoare.* *Împăduririle vor fi urmate de lucrări de îngrijire a culturilor nou create. Volumele de lucrări stabilite în acest plan sunt orientative, urmând ca la elaborarea planurilor anuale ocolul să stabilească în mod concret lucrările ce se execută, precum şi volumul acestora.* |

***Instalaţii de transport***

*Arboretele fondului forestier proprietate privată a Asociației " Forest Ilva",* ***U.P. II Rodna*** *sunt deservite de drumuri forestiere în lungime totală de 12,1 km, drumuri de exploatare în lungime de 9,6 km și 11,0 km drumuri publice, în total 32,7 km drumuri.*

***Nu a fost propusă construirea de noi drumuri forestiere.***

***În urma verificării ediției a 14-a a Catalogului pădurilor virgine și cvasivirgine din România, publicat pe site-ul Ministerului Mediului, Apelor și Pădurilor, la data de 12.05.2023, fondul forestier cuprins în UP II Rodna nu este inclus în Catalogului pădurilor virgine și cvasivirgine din România.***

**1. Caracteristicile planurilor şi programelor cu privire, în special, la:**

a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:

*Prin amenajamentul UP II Rodna* ***nu sunt propuse lucrări*** *ce intră sub incidența legii 292/2018 privind evaluarea impactului anumitor proiecte publice și private asupra mediului, Anexa nr. 1 sau Anexa nr. 2 .*

*Amenajamentul fondului forestier proprietate privată aparținând persoanelor fizice din cadrul Asociației „Forest-Ilva”, din UP II Rodna, administrat de către Ocolul Silvic Valea Ilvei* ***nu prevede:***

*- realizarea de construcții care să afecteze habitate sau specii prioritare de interes comunitar;*

*- utilizarea, stocarea, transportul, manipularea sau producerea de substanțe, materiale, deșeuri solide, noxe sau aerosoli care ar putea afecta speciile sau habitatele din aria naturala protejată Parcul Național Munții Rodnei, ROSPA0085 și ROSCI0125;*

*- realizarea unor activități care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafață sau subterane;*

*- realizarea defrișărilor pentru schimbarea categoriei de folosință a terenului;*

*- schimbarea compoziției unor arborete cu structură și compoziție naturală și nici menținerea compoziției unor arborete alcătuite din alte specii decât cele întâlnite în mod natural în habitate;*

*- inundarea terenurilor;*

*- lucrări de gospodărire a apelor ce trebuie corelate cu lucrările existente;*

*- activități sau lucrări care să afecteze direct sau indirect zonele de hrănire, reproducere sau migrare a speciilor de interes comunitar;*

*- crearea unor bariere care să ducă la izolarea reproductivă a vreunei specii de interes comunitar;*

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:

*- în cadrul fondului forestier din UP II Rodna, nu sunt propuse alte planuri sau programe care să fie integrate sau care să derive din planul supus evaluării;*

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:

*- amenajamentul își propune conservarea, protecția și îmbunătățirea calității mediului, inclusiv conservarea habitatelor naturale și a speciilor protejate. Nu se propune schimbarea categoriei de folosință a terenurilor;*

*Dintre țintele pentru anul 2030 ale Strategiei Naționale pentru Dezvoltare Durabilă, sunt asumate: gestionarea durabilă a pădurilor, eliminarea defrișărilor abuzive și a tăierilor rase, reglementarea împăduririi și reîmpăduririi terenurilor din fondul forestier – prin măsurile stipulate în amenajamentul silvic al UP II Rodna.*

d) problemele de mediu relevante pentru plan sau program:

*Pe teritoriul U.P.II Rodna există trei arii naturale protejate: Parcul Național Munții Rodnei, situl de importanţă comunitară ROSCI0125 Munții Rodnei și aria de protecţie specială avifaunistică ROSPA0085 Munții Rodnei. Din suprafata totală de 159,19 hectare, suprafata de 2,90 hectare (ua 71 si ua 72 de pe raza UAT Maieru – zona “Anieșul Mic”) se suprapune peste ariile protejate menționate.*

*Aceste arii naturale protejate se află în custodia Administrației Parcului Național Munții Rodnei și sunt administrate în baza Planului de Management aprobat prin O.M. nr. 307/01.04.2019 .*

***Lista unităților amenajistice ce se suprapun peste arii naturale protejate (RONPA0005; ROSCI0125; ROSPA0085) și lucrările propuse prin amenajamentul silvic respectiv lucrările rămase de realizat până la 31.12.2025:***

*Din teritoriul studiat, în Parcul Naţional Munţii Rodnei se află parcelele 71 si 72, fiind încadrate în zona de conservare durabilă, categoria funcţională 1-5L (1-6D - actualizată), TIV.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *UP* | *ua* | *Lucrări prevăzute conform amenajamentului* | *Suprafața de parcurs (ha)* | *Volum de extras (mc)* | *Lucrări realizate până la revizuirea amenajamentului* | *Volum extras până la revizuirea amenajamentului (mc)* | *Lucrări rămase de realizat până la expirarea amenajamentului (31.12.2025)* | *Volum rămas de extras până la expirarea amenajamentului (31.12.2025)*  |
| *II Rodna* | *71* | *Progresive racordare/ împăduriri* | *2,71* | *591* | *Progresive racordare/ împăduriri* | *360* | *Progresive racordare/ împăduriri* | *231* |
| *II Rodna* | *72* | *Progresive racordare/ împăduriri* | *0,19* | *42* | *Progresive racordare/ împăduriri* | *51* | *\** | *0* |
| ***TOTAL LUCRĂRI în ROSCI0125 ROSPA0085*** | ***2,90*** | ***633*** | ***\**** | ***411*** | ***\**** | ***231*** |

*Prin amenajament, Ocolul Silvic Valea Ilvei și-a fixat câteva obiective importante:*

*- conservarea habitatelor naturale și creșterea sau, cel puțin, menținerea populațiilor de plante sau animale la nivelul lor actual;*

*- menținerea și conservarea caracteristicilor geologico-morfologice a specificității, dinamicii și frumuseții peisajului;*

*- promovarea activităților de exploatare durabilă a resurselor regenerabile.*

*Factorii destabilizatori pentru fondul forestier (calamități) pot fi: atacurile de dăunători, uscarea anormală, doborâturi și rupturi produse de acțiunea vântului și a zăpezii, alunecări de teren în fond forestier, incendii, etc.*

***Măsurile care se vor lua în caz de calamitate:***

*Dacă pe parcursul aplicării amenajamentului, se va semnala apariţia unor calamităţi naturale (doborâturi de vânt şi rupturi de zăpadă, fenomene de uscare anormală, atacuri puternice ale dăunătorilor etc), pentru evitarea apariţiei şi extinderii unor focare de infecţie şi a deprecierii materialului lemnos, ocolul silvic va solicita derogare de la prevederile amenajamentului silvic, conform reglementarilor actuale prevazute de O.M. nr.766/23.07.2018, cu modificările si completările ulterioare. Ca măsuri de protecție și intervenție în aceste situații, se impun următoarele:*

*- semnalarea de către personalul silvic de teren, prin rapoarte imediate, a apariției doborâturilor/rupturilor de vânt sau de zăpadă și/sau a celorlalți factori destabilizatori;*

*- raportarea situației către M.M.A.P. și A.P.M. B-N, în vederea analizării și stabilirii măsurilor de protecție a pădurilor și exploatare, după caz, urmate de împăduriri;*

*- materializarea pe harta U.P.–ului și/sau tabelar a suprafețelor afectate de doborâturi/rupturi în masă sau dispersate sau a suprafețelor afectate de dăunători, pentru estimarea fenomenului;*

*- măsurarea suprafețelor calamitate și a suprafețelor afectate de dăunători;*

*- punerea în valoare, în regim de urgență (maxim 30 zile) a masei lemnoase din suprafețele calamitate, în vederea limitării fenomenului, cu valorificare urgentă a masei lemnoase;*

*- împădurirea suprafețelor afectate de doborâturi/rupturi în termen de cel mult două sezoane de vegetație de la evacuarea masei lemnoase;*

*- întărirea marginilor de masiv prin lucrări specifice, în scopul prevenirii doborâturilor de vânt;*

*- măsuri de combatere biologică a dăunătorilor forestieri, prin protejarea nișelor ocupate de păsările folositoare;*

*- măsuri de depistare și combatere a defoliatorilor, atât la foioase (Tortix viridana, Operophtera brumata, Eranis defoliaria, Dasychira pudibunda), cât și la rășinoase (Lymantrya monacha);*

*- măsuri de depistare și combatere a insectelor xilofage (Ips), precum și a dăunătorilor prezenți în plantații (Melolontha m. la foioase și Hylobbius/Hylastes la rășinoase);*

*- pentru volumul recoltat din calamități, se vor face precomptările necesare în sensul opririi la tăiere a unui volum echivalent de produse principale din planul decenal;*

*- constituirea unei rezerve de partizi, la începutul fiecărui an (20% din posibilitatea anuală de produse principale), care vor putea fi autorizate la tăiere doar la sfârșitul anului, în cazul în care pe parcursul anului nu vor exista produse accidentale, respectiv material lemnos rezultat din calamități. Se va face o analiză atentă în vederea evacuării rapide şi valorificării masei lemnoase din pădure.*

*- curăţarea de resturi de exploatare a suprafeţelor în care s-au produs doborâturi şi rupturi de vânt, atacuri puternice ale dăunătorilor etc.*

e) relevanţa planului sau programului pentru implementarea legislaţiei naţionale şi comunitare de mediu:

*La elaborarea Amenajamentul silvic al UP II-Rodna s-au luat in considerare prevederile :*

*- Directiva SEA 2001/42/CE privind evaluarea efectelor anumitor planuri si programe asupra mediului;*

*- HG nr. 236/2023 privind aprobarea metodologiei de derulare a procedurii de evaluare de mediu pentru amenajamentele silvice ;*

*- HG nr. 1076/2004 privind stabilirea procedurii de realizare a evaluarii de mediu pentru planuri si programe ;*

*- OUG nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, aprobata, cu modificarile si completarile aduse prin Legea nr. 49/2011.*

**Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor;

*Amenajamentul UP II Rodna* ***nu propune lucrări*** *ce intră sub incidența legii 292/2018 privind evaluarea impactului anumitor proiecte publice și private asupra mediului .*

*Amenajamentul silvic propune lucrări silvice pentru 10 ani (până la 31.12.2025), care au ca scop:*

*- gestionarea durabilă a pădurii;*

*- creșterea capacității de producție și protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat;*

*- conservarea și ameliorarea biodiversității, în scopul maximizării stabilității și potențialului polifuncțional al pădurilor;*

b) natura cumulativă a efectelor;

*- nu este cazul;*

c) natura transfrontalieră a efectelor;

*- nu este cazul;*

d) riscul pentru sănătatea umană sau pentru mediu (de exemplu, datorită accidentelor);

*- planul nu constituie un risc pentru mediu sau sănătate;*

e) mărimea şi spaţialitatea efectelor (zona geografică şi mărimea populaţiei potenţial afectate);

*- lucrările silvice sunt propuse pe suprafețe limitate de teren, eșalonate pe cei 10 ani (2016 – 2025), în cadrul amplasamentului silvic al UP II Rodna în suprafață totală de 159,19 ha;*

*- prin aceste lucrări nu sunt afectate așezările umane sau populația din zonă, întrucât fondul forestier se află preponderent în afara arealului ocupat cu așezări umane;*

f) valoarea şi vulnerabilitatea arealului posibil a fi afectat, date de:

*Proiectul este amplasat parțial în RONPA0005 Parcul Național Munții Rodnei și ROSCI0125 și ROSPA0085 Munții Rodnei (din suprafața totală de* ***159,19 ha,*** *fond forestier cuprins în amenajamentul silvic al fondului forestier proprietate privată aparținând persoanelor fizice din cadrul Asociației „Forest-Ilva”, UP II Rodna,* ***2,90 hectare*** *se suprapun cu Parcul Național Munții Rodnei și cu siturile ROSCI0125, ROSPA0085 Munții Rodnei).*

***S-a obținut punct de vedere favorabil nr. 245/MP/06.02.2024 eliberat de Administrația Parcului Național Munții Rodnei RA.***

*În urma implementării Amenajamentul silvic al fondului forestier proprietate privată aparţinând Asociației Proprietarilor de Pădure “Forest-Ilva” – UP II Rodna, ţinând cont de natura lucrărilor şi de recomandările propuse în memoriu, nu se va pierde niciun procent din suprafaţa habitatelor de interes comunitar existente. Amenajamentele silvice menţin sau refac starea de conservare favorabilă a habitatelor naturale, prin gospodărire durabilă, astfel nu se poate vorbi de pierderea unei suprafeţe din habitatele identificate. Lucrările silvice prevăzute în amenajament pot duce la alterarea habitatelor prin mai multe mecanisme, dintre care cel mai important este reducerea vârstei arboretelor parcurse cu tăieri, afectarea stratului ierbos caracteristic, degradarea habitatelor urmare emisiilor de poluanți în apă, aer și generarea de deșeuri. Extragerea arborilor maturi din arboretele parcurse cu tăieri generează degradarea și reducerea temporară a habitatului speciilor de nevertebrate de interes conservativ. Impactul a fost cuantificat ca fiind nesemnificativ, local și reversibil. Nu se vor altera sau degrada habitatele importante din punct de vedere ecologic al speciilor de interes comunitar.*

*Amenajamentul aplicat asa cum este prevăzut, va conduce la păstrarea condițiilor de mediu și ecologice locale și nu afectează habitatele sau speciile. În cazuri izolate, perturbarea speciilor va avea o durată minimă, pe perioada lucrărilor propuse în prezentul amenajament silvic. Aceste perturbări vor fi reduse la minimum, ţinând cont şi de recomandările din memoriu elaborat pentru Amenajamentul silvic al fondului forestier din UP II Rodna. Nu va exista un impact de durată sau persistent la nivelul ariilor naturale protejate de interes comunitar existente.*

*În cazul ariilor naturale protejate de interes comunitar, obiectivele amenajamentului silvic nu au fost considerate a fi în măsură să conducă la fragmentarea habitatelor favorabile ale speciilor de faună. Intervenţiile propuse prin plan nu sunt considerate a fi în măsură să fragmenteze habitatele. Lucrările propuse în proximitatea corpurilor de apă nu implică realizarea de praguri care să creeze diferenţe de nivel în albiile râurilor/pâraielor. Prin activităţile propuse în cadrul amenajamentului silvic cât şi în perioada de exploatare nu vor avea ca efect fragmentarea niciunui habitat de interes comunitar.*

*Densitatea indivizilor în zonele în care se recoltează masa lemnoasă se va modifica mai ales în etapa de desfășurare a lucrărilor prevăzute în prezentul amenajament silvic, ca urmare a zgomotului produs de utilaje. Efectivele indivizilor au o putere de regenerare mare datorită fie unei bune fructificări/înmulţiri vegetative pe cale naturală - în cazul vegetației, fie habitatelor propice de reproducere, hrană și adăpost a speciilor de faună.*

*Exemplarele de faună care se vor retrage din zona propusă nu vor modifica semnificativ densitatea populaţiilor în zonele adiacente.*

*În urma implementării prevederilor amenajamentului propus, nu se vor produce schimbări în densitatea populaţiilor speciilor de interes comunitar. Având în vedere compoziţia habitatelor observate şi speciile identificate se prognozează o refacere rapidă a ecosistemului natural şi a exemplarele de floră şi faună prezente, chiar şi fără măsuri de reducere a impactului, deoarece, pe de o parte impactul este nesemnificativ, iar pe de altă parte gradul de vulnerabilitate a florei, faunei, respectiv a ecosistemelor din zonă este redus.*

*Implementarea planului propus nu va determina modificări legate de sursele de apă sau de alte resurse naturale care să poată determina modificarea funcţiilor ecologice ale ariilor naturale protejate de interes comunitar.*

(i) caracteristicile naturale speciale sau patrimoniul cultural: *nu este cazul;*

(ii) depăşirea standardelor sau a valorilor limită de calitate a mediului: *nu este cazul;*

(iii) folosirea terenului în mod intensiv: *nu este cazul;*

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:

*- nu sunt efecte semnificative.*

***În concluzie, având în vedere:***

***- procentul foarte mic al suprafeței ce se suprapune peste arii naturale protejate (sub 2%), se consideră oportună și necesară menținerea în continuare a soluțiilor tehnice inițiale stabilite prin amenajmentul silvic al UP II-Rodna, conform „Planurilor decenale” aprobate, fără modificări, cu aplicarea prevederilor acestuia până la data expirării, 31.12.2025;***

***- punct de vedere favorabil nr. 245/MP/06.02.2024 eliberat de Administrația Parcului Național Munții Rodnei RA;***

***în conformitate cu H.G. nr. 1076/2004, art. 11 şi luând în considerare prevederile Anexei 1 la HG 236/2023 pentru aprobarea metodologiei de derulare a procedurii de evaluare de mediu pentru amenajamentele silvice planul nu necesită evaluare de mediu şi nu necesită evaluare adecvată.***

**Obligațiile titularului:**

* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului;
* Respectarea prevederilor amenajamentului silvic, care are ca obiectiv principal garantarea realizării unei gospodăriri durabile a pădurilor;
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii;
* Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 19.12.2023 și 22.12.2023 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 19.12.2023;
* Anunțul privind decizia inițială publicat de titular în ziarul Răsunetul din data de 18.04.2024 și postat pe site-ul A.P.M. Bistrița-Năsăud în data de 18.04.2024;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud, la sediul Primăriei Comunei Rodna și la sediul Ocolului Silvic Valea Ilvei.

Nu au existat comentarii/contestații din partea publicului interesat/potențial afectat până la această etapă de procedură.

**Planul nu necesită evaluare de mediu, nu necesită evaluare adecvată și se adoptă fără aviz de mediu.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV,

 biolog-chimist Sever Ioan ROMAN

ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Cornelia Vrăsmaş ing. Rus Paul

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |